ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029440
ขอความเป็นธรรม กรณีจ่ายเงินชดใช้ค่าเสียหายจากการลืมปิดวาล์วน้ำของนิติบุคคลคอนโดมิเนียม เดอะทรี บางโพ สเตชั่น ถนนประชาราษฎร์ สาย 1 แขวงบางซื่อ เขตบางซื่อ กรุงเทพมหานคร ให้แก่ผู้ร้อง.......เนื่องจากเมื่อวันที่ 17 มีนาคม 2566 ผู้ร้องได้ทำการซื้อคอนโดมิเนียมดังกล่าว จำนวน 1 ห้อง เลขที่......ชั้น 14 เดอะทรี บางโพ สเตชั่น แต่เป็นห้องที่มีสภาพเสื่อมโทรมผู้ร้องจึงต้องการที่จะรีโนเวทให้ห้องสภาพดูดีขึ้น พร้อมกับได้แจ้งทางนิติบุคคลของคอนโดมิเนียมฯ เป็นบุคคลเพศชาย (ทราบชื่อ) ว่า ขอให้นิติบุคคลปิดวาล์วท่อเมนจ่ายน้ำประปาเพื่อที่จะให้ช่างเข้ามาทำการรีโนเวทได้สะดวก ต่อมาผู้ร้องได้เดินทางมาตรวจสอบความคืบหน้า แต่พบสภาพห้องเต็มไปด้วยน้ำท่วมขังอยู่ภายในห้อง ผู้ร้องจึงติดต่อแจ้งนิติบุคคลทันที ทางนิติบุคคลแจ้งว่า ห้องมีประกันคุ้มครองและได้ให้ช่างเข้ามาประเมินราคาค่าซ่อมแซมทั้งหมดเป็นจำนวนเงินประมาณ 45,000 บาท (สี่หมื่นห้าพันบาทถ้วน) แต่เมื่อเวลาผ่านไปประมาณ 1 เดือน ทางนิติบุคคลกลับมาแจ้งอีกครั้งกับผู้ร้องว่า ทางประกันให้งบประมาณในการซ่อมแซมเพียง 7,000 บาท (เจ็ดพันบาทถ้วน) ส่วนต่างที่เหลือคือ ผู้ร้องต้องเสียค่าใช้จ่ายเอง และถ้าไม่พอใจก็ไปฟ้องศาลเอา (บันทึกตามผู้ร้องแจ้ง) ส่งผลให้ผู้ร้องได้รับความเดือดร้อน จึงประสงค์ให้หน่วยงานที่เกี่ยวข้องเข้าไปตรวจสอบและเจรจาให้การช่วยเหลือผู้ร้องต่อไป กรุงเทพมหานคร
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata